85
85-küy •••• Israilning üzül-kesil towa ⱪilixi üqün meⱨir-xǝpⱪǝt tǝlǝp ⱪilix
1 Nǝƣmiqilǝrning bexiƣa tapxurulup oⱪulsun dǝp, Koraⱨning oƣulliri üqün yezilƣan küy: —
Sǝn Ɵz zeminingƣa iltipat kɵrsitip,
Yaⱪupni sürgünlüktin ⱪayturƣaniding, i Pǝrwǝrdigar.
2 Hǝlⱪingning ⱪǝbiⱨlikini kǝqürüm ⱪilip,
Barliⱪ gunaⱨlirini yapⱪaniding.
Selaⱨ.
3 Sǝn pütün ⱪǝⱨringni iqingdǝ sahlap,
Ƣǝzipingning ǝxǝddiylikidin yanƣanidingsǝn.
4 Əmdi bizni Ɵz yeningƣa ⱪayturƣaysǝn, i nijatliⱪimiz bolƣan Huda!
Bizgǝ bolƣan aqqiⱪingƣa ⱨay bǝrgǝysǝn! ◼
5 Sǝn bizgǝ ǝbǝdiy ƣǝzǝplinǝmsǝn?
Əwladtin-ǝwladⱪiqǝ ƣǝzipingni sozamsǝn?
6 Hǝlⱪing Ɵzüngdin xadlinixi üqün,
Bizni ⱪaytidin yengilimamsǝn? ◘
7 Bizgǝ ɵzgǝrmǝs muⱨǝbbitingni kɵrsǝtkǝysǝn, i Pǝrwǝrdigar,
Bizgǝ nijatliⱪingni ata ⱪilƣaysǝn!
8 Nemilǝrni dǝr, Tǝngri Pǝrwǝrdigarimƣa ⱪulaⱪ salay;
Qünki ǝylǝydu U aman-esǝnlik hǝlⱪigǝ ⱨǝm mɵminlirigǝ;
Dǝr ularƣa ⱪaytmanglar hamaⱪǝtlikkǝ!
9 Zeminimizda xan-xɵⱨrǝtning turuxi üqün,
Dǝrⱨǝⱪiⱪǝt, Uningdin ǝyminidiƣanlarƣa Uning nijatliⱪi yeⱪindur;
10 Ɵzgǝrmǝs muⱨǝbbǝt wǝ ⱨǝⱪiⱪǝt ɵzara kɵrüxti;
Ⱨǝⱪⱪaniyǝt wǝ aman-hatirjǝmlik bir-birini sɵyüxti; ◼ ◘
11 Ⱨǝⱪiⱪǝt yǝrdin ünüp qiⱪmaⱪta,
Ⱨǝⱪⱪaniyǝt ǝrxlǝrdin ⱪaraydu.
12 Pǝrwǝrdigarning bǝrikiti yaƣsa,
Zeminimizmu mol ⱨosulini berǝr; ◘
13 Ⱨǝⱪⱪaniyǝt yol aƣar Uning aldida,
Uning ⱪǝdǝmlirigǝ yol ⱨazirlaydu! ◼
◼ 85:4 «Əmdi bizni Ɵz yeningƣa ⱪayturƣaysǝn, i nijatliⱪimiz bolƣan Huda! Bizgǝ bolƣan aqqiⱪingƣa ⱨay bǝrgǝysǝn!» — Hudaning Israilƣa rǝⱨimdilliⱪ kɵrsitiwatⱪinini kɵrüp (3-ayǝtni kɵrüng), muxu küyning muǝllipi Hudadin Israilni üzül-kesil towa ⱪildurƣaysǝn, ularni Ɵz yeningƣa, xundaⱪla Ɵz yurtiƣa ⱪayturƣaysǝn, dǝp dua ⱪilixni baxlaydu. ◘ 85:6 Zǝb. 71:20; 80:18; 138:7 ◼ 85:10 «Ɵzgǝrmǝs muⱨǝbbǝt wǝ ⱨǝⱪiⱪǝt ɵzara kɵrüxti; ⱨǝⱪⱪaniyǝt wǝ aman-hatirjǝmlik bir-birini sɵyüxti» — bu sirliⱪ sɵzlǝr xübⱨisizki, Mǝsiⱨning ɵzini ⱪurbanliⱪ ⱪilƣinida, ǝmǝlgǝ axuruldi. ◘ 85:10 Ibr. 7:2 ◘ 85:12 Zǝb. 67:6 ◼ 85:13 «Ⱨǝⱪⱪaniyǝt Uning aldida mangidu, Uning ⱪǝdǝmlirigǝ yol ⱨazirlaydu!» — yǝnǝ birhil tǝrjimisi: «Ⱨǝⱪⱪaniyǝt Uning aldida mangidu, ⱨǝm ɵzini Uning ⱪǝdǝmlirigǝ ornitidu».