82
82-küy •••• Hudaning aliy soti
Yuⱨ. 10:22-42
1 Asaf yazƣan küy: —
Huda Ɵz ilaⱨiy mǝjlisidǝ turup,
U ilaⱨlar ⱨǝkkidǝ ⱨɵküm qiⱪiridu; ◼
2 — Ⱪaqanƣiqǝ silǝr naⱨǝⱪ ⱨɵküm qiⱪirisilǝr,
Ⱪaqanƣiqǝ rǝzillǝrgǝ yüz-hatirǝ ⱪilisilǝr?
Selaⱨ.
3 Gadaylar wǝ yetim-yesirlarning dǝwasini soranglar,
Ezilgǝnlǝr ⱨǝm ⱨajǝtmǝnlǝrgǝ adalǝtni kɵrsitinglar; ◼
4 Miskinlǝr ⱨǝm namratlarni ⱪutⱪuzunglar,
Ularni rǝzillǝrning qanggilidin azad ⱪilinglar! ◘
5 Nadan wǝ bilimsizdur ularning hǝmmisi,
Yürǝr ular zulmǝt ara,
Tǝwrǝr zeminning ulliri.
6 Mǝn eytarmǝn: — «Silǝr ilaⱨlarsilǝr,
Ⱨǝmminglar Ⱨǝmmidin Aliy Bolƣuqining oƣulliri silǝr;
7 Xundaⱪ bolsimu silǝr insanƣa ohxax ɵlisilǝr,
Ⱨǝrⱪandaⱪ ǝmir-bǝgkǝ ohxaxla yiⱪilisilǝr». ◼
8 — Turƣin, i Huda, yǝr-yüzini soraⱪ ⱪilƣaysǝn!
Qünki Sǝn barliⱪ ǝllǝrgǝ waris bolƣuqisǝn! ◼ ◘
◼ 82:1 «Huda Ɵz ilaⱨiy mǝjlisidǝ turup (riyasǝtqilik ⱪilidu), U ilaⱨlar ⱨǝkkidǝ ⱨɵküm qiⱪiridu» — bizningqǝ, bu mǝjliskǝ ⱪatnaxⱪan «ilaⱨlar»ning Hudaning hǝlⱪigǝ sotqi bolƣan yaki Ɵz hǝlⱪi arisida ⱨoⱪuⱪ-mǝs’uliyiti bar adǝmlǝr ikǝnliki tɵwǝndiki ayǝtlǝrdin kɵrülidu. Mǝlum jǝⱨǝtlǝrdin, ular Hudadǝk adǝmlǝr üstidin ⱨɵküm qiⱪiridu; xuning üqün ular bu mǝs’uliyǝtning eƣirliⱪini obdan qüxinixi kerǝk. «U ilaⱨlar ⱨǝkkidǝ ⱨɵküm qiⱪiridu» — baxⱪa xǝrⱨqilǝr bolsa «ilaⱨlar» degǝnni yǝr yüzidiki padixaⱨ-ⱨoⱪuⱪdarlarni kɵrsitidu, dǝp ⱪaraydu. Muzu xǝrⱨqilǝr 6-ayǝttiki «silǝr ilaⱨlar» degǝnni kinayilik sɵz dǝp ⱪaraydu; qünki xu dǝwrdiki padixaⱨlardin kɵp ⱪismi ɵzlirini «Huda» dǝp ⱪaraytti, hǝlⱪidin ɵzigǝ ibadǝt ⱪilixini tǝlǝp ⱪilatti. Lekin Rǝbbimizning «Yuⱨ.» 10:33-36dǝ eytⱪan xǝrⱨi boyiqǝ, bu sɵzlǝr kinayilik sɵz ǝmǝs; xunga yuⱪiriⱪi qüxǝndürüximiz toƣra, dǝp ⱪaraymiz. ◼ 82:3 «...yetim-yesirlarning dǝwasi» — ibraniy tilida «... atisizlarning dǝwasi». ◘ 82:4 Pǝnd. 24:11 ◼ 82:7 «Xundaⱪ bolsimu silǝr insanƣa ohxax ɵlisilǝr, ⱨǝrⱪandaⱪ ǝmir-bǝgkǝ ohxaxla yiⱪilisilǝr» — 1-ayǝt wǝ uningdiki izaⱨatni kɵrüng. Birinqi jümlining baxⱪa birhil tǝrjimisi: «Xundaⱪ bolsimu silǝr Adǝmgǝ (demǝk, Adǝmatimizƣa) ohxax ɵlisilǝr». ◼ 82:8 «Sǝn barliⱪ ǝllǝrgǝ waris ⱪilisǝn» — bu sɵz bǝlkim Mǝsiⱨkǝ eytilixi mumkin. ◘ 82:8 Zǝb. 2:8; Ibr. 1:2