77
77-küy •••• Dǝrdmǝn dǝrdini tɵküp tǝsǝlli tapidu
1 Nǝƣmiqilǝrning bexi Yǝdutunƣa tapxurulƣan, Asaf yazƣan küy: —
Awazim Xudaƣa kɵtürüldi, mǝn pǝryad ⱪilimǝn;
Awazim Xudaƣa kɵtürüldi, U meni anglaydu.◼
2
3 Beximƣa kün qüxkǝndǝ, mǝn Rǝbni izdidim;
Keqiqǝ ⱪolumni duaƣa kɵtürüp, box ⱪoymidim;
Jenim tǝsǝllini halimay rǝt ⱪildi.
4 Mǝn Hudani ǝslǝp seƣindim, aⱨ-zar ⱪildim;
Seƣinip oylinip, roⱨim parakǝndǝ boldi.
Selaⱨ.
5 Sǝn mening kɵzümni yumdurmiding;
Qongⱪur ƣǝxlik ilkidǝ bolƣanliⱪimdin sɵzliyǝlmǝyttim;
6 Mǝn dǝrmǝn: «Yad etimǝn ötüp kǝtkǝn künlǝrni,
Hiyal ⱪilimǝn axu yillarni;
7 Kǝqilliri eytkan nahxamni ǝslǝp;
Hiyallirim kɵnglümdin keqar»;
Roⱨim intilip izdimǝktǝ idi;
8 — «Rǝb mǝnggügǝ taxliwetǝmdu?
U ⱪaytidin iltipat kɵrsǝtmǝmdu?
9 Uning ɵzgǝrmǝs muⱨǝbbiti ǝmdi mǝnggügǝ tügǝp kǝttimu?
Uning wǝdisi ǝwladtin-ǝwladⱪiqǝ inawǝtsiz bolamdu?
10-11 Tǝngri meⱨir-xǝpⱪitini kɵrsitixni üntudimu?
U ƣǝzǝplinip Ɵz rǝⱨimdilliⱪini tohtitiwǝttimu?».
Selaⱨ.
12 Yǝni Yaⱨning ⱪilƣanlirini — yad etimǝn;
Ⱪǝdimdin buyanⱪi karamǝtliringni ǝslǝymǝn.
13 Sening barliⱪ ixligǝnliring üstidǝ seƣinip oylinimǝn;
Sening ⱪilƣanliring üstidǝ istiⱪamǝt ⱪilimǝn;
14 I Huda, yolung bolsa pak-muⱪǝddǝsliktidur;
Hudadǝk uluƣ bir ilaⱨ barmidur?
15 Mɵjizilǝr Yaratⱪuqi Ilaⱨdursǝn;
Əl-millǝtlǝr ara Sǝn küqüngni namayan ⱪilding. ◘
16 Ɵz biliking bilǝn Ɵz hǝlⱪingni,
Yǝni Yaⱪup wǝ Yüsüpning pǝrzǝntlirini ⱨɵrlükkǝ qiⱪarƣansǝn;
Selaⱨ. ◼
17 Sular Seni kɵrdi, i Huda, sular Seni kɵrdi;
Titrǝk ularni basti,
Dengiz tǝgliri patiparaⱪ boldi. ◼ ◘
18 Ⱪara bulutlar yamyur tɵkti;
Asmanlar zor sadasini anglatti;
Bǝrⱨǝⱪ, Sening oⱪliring tǝrǝp-tǝrǝpkǝ etildi. ◘
19 Güldürmamangning awazi ⱪara ⱪuyunda idi,
Qaⱪmaⱪlar jaⱨanni yorutti;
Yǝr-zemin alaⱪzadǝ bolup tǝwrǝndi.
20 Sening yolung dengiz-okyanlarda,
Ⱪǝdǝmliring qongⱪur sulardidur,
Ayaƣ izliringni tapⱪili bolmas. ◘
◼ 77:1 «Nǝƣmiqilǝrning bexi Yǝdutunƣa tapxurulƣan, Asaf yazƣan küy...» — «Yǝdutun» Dawut pǝyƣǝmbǝr «mǝdⱨiyǝ hori»ning bexi dǝp bekitkǝn, Yǝdutun isimlik bir kixini kɵrsitidu («1Tar.» 16:41ni kɵrüng). Yǝnǝ birhil tǝrjimisi: «Nǝƣmiqilǝrning bexiƣa tapxurulƣan, «Yǝdutun» (mǝdⱨiyilǝx degǝn mǝnidǝ) aⱨangida oⱪulsun dǝp, Asaf yazƣan küy...». ◘ 77:15 Mis. 15:11 ◼ 77:16 «Ɵz biliking bilǝn... Yaⱪup wǝ Yüsüpning pǝrzǝntlirini ⱨɵrlükkǝ qiⱪarƣansǝn» — ibraniy tilidiki peilning (gaal) muxu yǝrdǝ: «Yaⱪup wǝ Yüsüpning pǝrzǝntlirigǝ ⱨǝmjǝmǝt bolup, ⱨɵrlükkǝ qiⱪarƣansǝn» degǝn toluⱪ mǝnini bildüridu. «Gaal» wǝ «goel» toƣruluⱪ «Tǝbirlǝr»ni kɵrüng. ◼ 77:17 «Sular Seni kɵrdi, i Huda, sular Seni kɵrdi; titrǝk ularni basti, dengiz tǝgliri patiparaⱪ boldi» — Asaf ⱨazir «Misirdin qiⱪix»tiki ixlarni ǝslǝydu. «Sular» bu yǝrdǝ Israillar mɵjizǝ bilǝn ɵtkǝn «Ⱪizil Dengiz»ni, andin Iordan dǝryasini kɵrsitidu. ◘ 77:17 Mis. 14:21 ◘ 77:18 Mis. 14:24 ◘ 77:20 Zǝb. 78:53; 80:2; Ⱨab. 3:15; Mar. 6:48; Yuⱨ. 6:19