86
86-küy •••• Yalƣuzluⱪta, ⱪiynalƣan kündǝ xapaǝt tilǝx
1 Dawutning duasi:
Ⱪulaⱪ salƣin, i Pǝrwǝrdigar, manga jawab bǝrgǝysǝn;
Qünki mǝn ezilgǝn wǝ ⱨajǝtmǝndurmǝn.
2 Jenimni saⱪlap ⱪalƣaysǝn,
Qünki mǝn Sanga mɵminmǝn;
I Sǝn Huda, Sanga tayanƣan ⱪulungni ⱪutⱪuzƣaysǝn;
3 Manga meⱨir-xǝpⱪǝt kɵrsǝtkǝysǝn, i Rǝb,
Qünki mǝn kün boyi Sanga nida ⱪilimǝn.
4 Ⱪulungning jenini xad ⱪilƣin,
Qünki jenim Sanga tǝlmürüp ⱪaraydu;
5 Qünki Sǝn meⱨriban, kǝqürümqan Rǝb Sǝn!
Ɵzǝnggǝ iltija ⱪilƣanlarning ⱨǝmmisigǝ zor meⱨir-muⱨǝbbǝt kɵrsǝtküqidursǝn!
6 Mening duayimƣa ⱪulaⱪ salƣin, i Pǝrwǝrdigar,
Yelinixlirimning sadasini angliƣaysǝn;
7 Beximƣa kün qüxkǝndǝ,
Mǝn Sanga iltija ⱪilimǝn,
Qünki Sǝn manga jawab berisǝn. ◘
8 Ilaⱨlar arisida Sening tǝngdixing yoⱪtur, i Rǝb;
Ⱪilƣan ixliringningmu tǝngdixi yoⱪtur. ◼ ◘
9 Sǝn yaratⱪan barliⱪ ǝllǝr kelip sening aldingda sǝjdǝ ⱪilidu, i Rǝb,
Namingni uluƣlaydu.
10 Qünki Sǝn naⱨayiti büyüksǝn,
Mɵjizilǝrni Yaratⱪuqidursǝn;
Sǝn Hudadursǝn, yiganidursǝn.
11 Sening ⱨǝⱪⱪaniyliⱪingda yürüxümdǝ,
Ɵz yolungni manga ügǝtkǝysǝn I Pǝrwǝrdigar!
Namingƣa ⱨɵrmǝt-ǝyminixtǝ boluxum üqün, ⱪǝlbimni pütün ⱪilƣaysǝn. ◘
12 Pütün ⱪǝlbim bilǝn mǝdhilǝymǝn Rǝbbim Hudani,
Əbǝdil’ǝbǝd uluƣlaymǝn namingni.
13 Qunki meⱨir-muⱨǝbbiting qongkur bolƣaqka manga,
Tǝⱨtisaraning tǝgliridin ⱪutⱪuzisǝn jenimni;
14 I Huda, ⱪarxi qiⱪip tǝkǝbburlar gǝr manga,
Əxǝddiylǝr jamaiti almaⱪⱪa jenimni anga,
Ⱨǝm kɵzgǝ ilmaydu Seni! ◘
15 Wǝ lekin Rǝbbim rǝhimdil ⱨem xǝpⱪetlik Ilah bolƣaq,
Nǝ aqⱪuqi kilǝr;
Meⱨir-muⱨǝbbǝt ⱨǝm ⱨǝⱪiⱪǝt-sadiⱪliⱪing texip turidu. ◘
16 Halimƣa baⱪ, manga xepⱪet ǝyligin,
Ɵz ⱪulungƣa mǝdǝt berip,
Dedikingning oƣlini ⱪutⱪuzƣaysǝn!
17 Iltipatingning bishariti bolsun, desǝng;
Düxmǝnlirimni xuni kɵrüxi bilǝn xǝrmǝndǝ ⱪil i Pǝrwǝrdigar,
Ⱨǝrⱪaqan hǝmdǝmdǝ bolup kɵnglümni alding.
◘ 86:7 Zǝb. 18:6; 50:15; 55:16-17 ◼ 86:8 «Ilaⱨlar arisida Sening tǝngdixing yoⱪtur, i Rǝb...» — bu ayǝt «ilaⱨlar»ning ⱨǝⱪiⱪiy mǝwjut ikǝnlikini etirap ⱪilmaydu, ǝlwǝttǝ. ◘ 86:8 Ⱪan. 3:24; Zǝb. 136:4 ◘ 86:11 Zǝb. 25:4-5; 27:11; 119:33 ◘ 86:14 Zǝb. 54:3-5 ◘ 86:15 Mis. 34:6; Qɵl. 14:18; Nǝⱨ. 9:17; Zǝb. 103:8; 145:8; Yo. 2:13