Zǝbur
1
Birinqi Bɵlüm •••• 1-küy •••• Itaǝtmǝn adǝmning bǝhti
1 Rǝzillǝrning gepi boyiqǝ mangmaydiƣan,
Gunaⱨkarlarning yolida turmaydiƣan,
Mǝshirǝ ⱪilƣuqining ornida olturmaydiƣan adǝm bǝht tapur! ◘
2 Uning hursǝnliki pǝⱪǝt Pǝrwǝrdigarning tǝwrat-ⱪanunididur;
U Pǝrwǝrdigarning ⱪanunini keqǝ-kündüz seƣinip oylaydu. ◼ ◘
3 U huddi eriⱪ boyiƣa tikilgǝn,
Ɵz pǝslidǝ mewisini beridiƣan,
Yopurmaⱪliri solaxmaydiƣan dǝrǝhtǝktur;
U nemila ⱪilsa ronaⱪ tapidu. ◼ ◘
4 Rǝzil adǝmlǝr bolsa undaⱪ bolmas;
Ular huddi xamal uquruwǝtkǝn tozandǝktur. ◘
5 Xuning üqün rǝzillǝr soraⱪ künidǝ tik turalmaydu,
Gunaⱨkarlar ⱨǝⱪⱪaniylarning jamaitidǝ ⱨeq bexini kɵtürüp turalmaydu.
6 Qünki Pǝrwǝrdigar ⱨǝⱪⱪaniylarning yolini kɵngligǝ pükkǝn;
Rǝzillǝrning yoli bolsa yoⱪilidu.
◘ 1:1 Zǝb. 26:4-5; Pǝnd. 1:10, 15; 4:14, 15; 1Kor. 15:33; Əf. 5:11 ◼ 1:2 «U Pǝrwǝrdigarning ⱪanunini keqǝ-kündüz seƣinip oylaydu» — ibraniy tilida: «U Uning ⱪanunini keqǝ-kündüz seƣinip oylaydu». Əmǝliyǝttǝ bolsa bu zǝbur Mǝsiⱨni kɵrsitidu. Sǝwǝbi, Mǝsiⱨtin baxⱪa, kim «Pǝrwǝrdigarning ⱪanunini keqǝ-kündüz seƣinip oylaydu»?! Birdinbir undaⱪ mukǝmmǝl adǝm pǝⱪǝt Udur. Undaⱪ bolƣanda, «Uning ⱪanuni» Ɵziningkidur! ◘ 1:2 Ⱪan. 6:6-9; 17:19; Yǝ. 1:8; Zǝb. 112:1; 119:1 ◼ 1:3 «U nemila ⱪilsa ronaⱪ tapidu» — bu yǝrdiki «u», Hudaning yolida mangidiƣan adǝmni kɵrsitidu. ◘ 1:3 Yǝr. 17:8 ◘ 1:4 Ayup 21:18; Zǝb. 35:5; Yǝx. 17:13; 29:5; Ⱨox. 13:3